**სსიპ ჟიული შარტავას სახელობის ქალაქ რუსთავის #4 საჯარო სკოლის ციფრული განვითარების სტრატეგია**

ქალაქ რუსთავის #4 საჯარო სკოლის ციფრული განვითარების სტრატეგიული გეგმა მოიცავს 2019-2010 სასწავლო წელს. ციფრული სტრატეგიის შედგენისას სკოლამ იხელმძღვანელა ორი ძირითადი დოკუმენტით: ზოგადი განათლების ეროვნული მიზნებით და 2018-2014 წწ. ეროვნული სასწავლო გეგმით.

**ზოგადი განათლების ეროვნული მიზნები:**

ტექნოლოგიური თუ სხვა ინტელექტუალური მიღწევების ეფექტიანად გამოყენება: ინფორმაციის მოპოვება, დამუშავება და ანალიზი.

დღეს, როდესაც ადამიანისათვის მისაწვდომია დიდი მოცულობისა და სხვადასხვა შინაარსის ინფორმაცია, მისი ეფექტიანად გამოყენების უნარი სასიცოცხლო მნიშვნელობას იძენს. მოზარდს უნდა შეეძლოს არა მხოლოდ ინფორმაციის მოპოვება, არამედ მისი შეფასებაც, შინაარსის, დანიშნულებისა და ხარისხის მიხედვით. დასახული მიზნებისათვის მისი გამოყენების ფორმების განსაზღვრა; ტექნოლოგიური მიღწევების ეფექტიანი გამოყენება ყოველდღიური ცხოვრების, მუშაობის, ინტელექტუალური თუ სულიერი მოღვაწეობის პირობების გასაუმჯობესებლად.

**ეროვნული სასწავლო გეგმა:**

ინფორმაციულსაკონიმუკაციო ტექნოლოგიების სხვადასხვა სასწავლო დისციპლინებში ინტეგრაცია მიზნად ისახავს მოსწავლეთათვის შემდეგი ზოგადი უნარებისა და აზროვნების ტიპების განვითარებას:

**გაგება** - ისტ-ის საშუალებების და მათი ფუნქციონირების შესახებ ფაქტების, ცნებებისა და იდეების ცოდნა, მათი დანიშნულების ინტერპრეტირება და ერთმანეთთან შედარება

**კომუნიკაცია** - ისტ-ის საშუალებების გამოყენება ინფორმაციის მიღების, მოპოვებისა და გაცვლა/გაზიარების მიზნით

**ანალიტიკური აზროვნება** - ისტ-ის საშუალებათა შეფასება, უკვე მოცემულ ან მოპოვებულ ინფორმაციაზე დაყრდნობით, მათ შორის კანონზომიერებების დადგენა, შემადგენელი კომპონენტების ამოცნობა, ფრაგმენტების ორგანიზება

**სინთეზური აზროვნება** - ისტ-ის საშუალებებით ინფორმაციის დიდი მოცულობიდან საჭირო ფრაგმენტების ამორჩევა და მათი ერთმანეთთან მიზნობრივი დაკავშირება

**შემოქმედებითი აზროვნება** - ისტ-ის საშუალებების გამოყენებით რეალობიდან მომდინარე პრობლემების გადაჭრის ეფექტური გზების პოვნა, ახალი კითხვების დასმა და მათზე პასუხების მოძიება

**კრიტიკული აზროვნება** - უკვე მოცემული, ან მის მიერ მოპოვებული ინფორმაციის შეფასება შინაარსის, დანიშნულების, ხარისხისა და სანდოობის მიხედვით ისტ-ის ზოგადი უნარების სტანდარტის ორგანიზება სასწავლო დისციპლინებში.

**ინფორმაციულ-საკომუნიკაციო ტექნოლოგიების ინტეგრირება წარმოდგენილია ხუთი მიმართულების მისაღწევი შედეგების სახით.**

**ეს მიმართულებებია:** 1. სოციალური, ეთიკური და უსაფრთხოების ნორმების დაცვა და ისტ-ის პასუხისმგებლობით გამოყენება - ციფრული მოქალაქეობა 2. ისტ-ის ეფექტიანი გამოყენება 3. ახალი პროდუქტის შექმნა 4. კომუნიკაცია და კოლაბორაცია 5. ინფორმაციის მოძიება და კვლევა

**ჩვენთვის ციფრული სკოლა ნიშნავს ისეთ სწავლებას,** როდესაც საკლასო ოთახში და სხვა სასკოლო სივრცეში მოსწავლეს უვითარდება ციფრული წიგნიერება, როგორც ცოდნის, უნარებისა და დამოკიდებულებების ერთობლიობა, რომელიც ციფრული ტექნოლოგიების ეფექტიანად და მიზნობრივად, საკანონმდებლო და ეთიკური ნორმების დაცვით გამოყენების შესაძლებლობას იძლევა, ინფორმაციის მოპოვების, კვლევის, ორგანიზების, შეფასებისა და შექმნის გზით.

**სკოლა შეეცდება** ყველანაირი ელექტრონული და ტექნოლოგიური საშუალებების გამოყენებას, სადაც მოქცეული იქნება ის საგანმანათლებლო პროგრამები რომელიც არსებობს. რაც ყველაზე მნიშვნელოვანია, იქნება თანამედროვე საინფორმაციო, სხვადასხვა ცოდნის წყაროები, რომელშიც იგულისხმება როგორც ტექსტუალური, ისე ვიდეო მასალები, სხვადასხვა განმავითარებელი პროგრამები და ა.შ.

**სკოლა შეეცდება** შექმნას ციფრული სკოლის მოდელი, რომელიც ხელმისაწვდომი იქნება ნებისმიერი მოზარდისთვის. თავდაპირველად სამიზნე ჯგუფი იქნება დაწყებითი საფეხურის მოსწავლეები და მასწავლებლები (III, IV, V, VI კლასები) და საშუალო საფეხურის მოსწავლეები და მასწავლებლები (X-XI კლასები).

**III, IV, V, VI კლასები** - 2019-2020 წლის I სემესტრში შეირჩევიან A ჯგუფის მასწავლებლები, რომლებსაც აქვთ მინიმალური ციფრული კომპეტენცია. ასევე სკოლა შეარჩევს B ჯგუფის რამდენიმე მენტორ პედაგოგს დაწყებითი საფეხურიდან, რომლებიც დახმარებას გაუწევენ A ჯგუფის მასწავლებლებს ციფრული სწავლების კუთხით. კერძოდ, შეირჩევა რამდენიმე ონლაინ-ინსტრუმენტი და მოხდება მისი გამოყენება სასწავლო პროცესში. ასევე სკოლა შეარჩევს პარალელურ კლასებს (მაგალითად III, IV ან V, VI კლასებს), ასევე შეარჩევს რამდენიმე საგანს, მაგალითად მათემატიკას, როგორც საბაზისო უნარების და ხელოვნების, როგორც ესთეტიკური უნარების განვითარების შესაძლებლობას. დანერგვის ამ პროცესს წარმართავენ B ჯგუფის მენტორი პედაგოგები, რომლებთანაც მოხდება გაკვეთილებზე დასწრება, დანერგვის სტადიაზე მყოფი ციფრული ინსტრუმენტის გაანალიზება, ამის მერე A ჯგუფის მასწავლებლები თავად დანერგავენ ამ ინსტრუმენტებს სასწავლო პროცესში. დანერგვის პროცესში მონაწილეობას მიიღებენ საშუალო საფეხურის X-XI კლასების მოსწავლეები, რომლებიც დაეხმარებიან ინსტრუმენტების ათვისებაში. სკოლა მოხალისეობის პრინციპით შეარჩევს ამ მოსწავლეებს.

**საწყის ეტაპზე პროექტში ჩაერთვება თითოეული პარალელური კლასიდან 50 მოსწავლე - სულ 200 მოსწავლე.**

**X-XI კლასები** - შეირჩევა რამდენიმე საგანი (მათემატიკა, ქართული, უცხო ენა, ერთი საზოგადოებრივი მეცნიერებებიდან და ერთი საბუნებისმეტყველო), და შესაბამისი ონლაინ-ინსტრუმენტი, რომელთა დანერგვა მოხდება ყველა პარალელურ კლასში. სულ 8 კლასი - სულ 230 მოსწავლე.

**დანერგვის ეტაპი მოიცავს** 2019-2020 წლის I სემესტრს - ოქტომბერი-დეკემბერი. 2019-2020 წლის I1 სემესტრში შერჩეული ონლაინ-ინსტრუმენტების გამოყენება სწავლებაში მოხდება სამიზნე ჯგუფის დანარჩენ კლასებში. სასწავლო წლის ბოლოს ჩატარდება კვლევა და მონაცემების გაანალიზების შემდეგ შედგება მომდევნო ს/წლის სტრატეგიული გეგმა, რომელიც უფრო მეტ კლასსა და საგანს, მოსწავლესა და მასწავლებელს შეეხება.

დანერგვის ეტაპზე 2019-2020 წლის I1 სემესტრში სკოლა დაუკავშირდება სხვა მეზობელი მოხალისე სკოლას, რომელთა წარმომადგენლებიც დაესწრებიან დანერგვის პროცესებს და მიიღებენ გამოცდილებას.

**საჭირო რესურსები:** სკოლას აქვს 7 პროექტორი, 27 ლეპტოპი და 10 პერსონალური კომპიუტერი. ასევე იგეგმება საკლასო ოთახების ინტერნეტიზაცია განათლების სამინისტროს მხრიდან, სკოლა ჩართული იქნება მაიკროსოფტის საოფისე პროგრამებში და მოსწავლეებს და მასწავლებელებს შესაძლებლობა ექნებათ თავისუფლად იმუშავონ ამ სივრცეში.სკოლა ყველა მხრივ შეუწყობს ხელს ციფრული სწავლების პროცესის ორგანიზებას ან საჭირო რესურსების გამოყენებას და ხელმისაწვდომობას.

**სკოლაში ს/წლის განმავლობაში ჩატარდება კამპანია თემაზე, თუ რატომ არის მნიშვნელოვანი დღეს ციფრული** **ცვლილებების** **ხელშეწყობა?**

ციფრული სკოლა მოიაზრებს,  როგორ უნდა დაინერგოს ციფრული კულტურა სკოლაში. მარტივად  რომ ვთქვათ,  მოსწავლეებს  სკოლაშივე უნდა ჰქონდეთ წვდომა საჭირო  ინსტრუმენტებზე  და ამისათვის ისინი ლაბორატორიაში არ უნდა მიდიოდნენ.

**რას ველოდებით საბოლოო შედეგად:** თავდაპირველად სკოლაში ჩამოყალიბდება  კრეატიული  მასწავლებლების გუნდი, რომელიც ლოკომოტივის როლს შეასრულებს მომდევნო წლებში დანარჩენ მასწავლებლებთან ციფრული კომპეტენციების დანერგვაში. ყოველწლიურად შესაძლებელი იქნება სამიზნე ჯგუფის გაორმაგება და 3 წელიწადში ყველა კლასის ყველა საგნის მასწავლებლის დაფარვა.